Middellaanse Zee

Van Wikipedie

Satellietfoto
vergroten
Satellietfoto
Middellaanse Zee
vergroten
Middellaanse Zee
Lanen an de Middellaanse Zee
vergroten
Lanen an de Middellaanse Zee

De Middellaanse Zee is elegen tussen Zuud-Europa, West-Azië en Noord-Afrika. 't Gebied is 3.850 km lange en hef een gemiddelde breedte van 600 km, de gemiddelde diepte van de zee is ongeveer 1430 m. De totale oppervlakte van de zee is ongeveer 2 miljoen km².

Inholdsopgaove

[bewark] Geografie

De Middellaanse Zee vorm de grens tussen Europa en Afrika en gedeeltelijk oek dee tussen Europa en Azië. 't Is via de Straote van Gibraltar (tussen Spanje en Marokko) verbunnen mit de Atlantische Oceaan en via de Bosporus mit de Zwarte Zee, dee volgens wele opvattingen (mar neet volgens 't dagelijkse spraokgebruuk) oek tot de Middellaanse Zee beheur. De verbiending mit de Rooie Zee is een kunsmaotige en verloop via 't Suezkenaal in Egypte.

Tot de Middellaanse Zee beheuren oek de Adriatische Zee in 't osen van Italië, de Egeïsche Zee tussen Griekenlaand en Aziatisch Turkije, de Ionische Zee tussen Italië en Griekenlaand, de Tyrreense Zee in 't westen van Italië, de Ligurische Zee in 't noorden van Corsica en de Levantiense Zee in 't osen van Cyprus.

[bewark] Eilanen

De belangriekste eilanen elegen in de Middellaanse Zee bin:

  • in 't westen: de Balearen mit Mallorca, Minorca, Ibiza en 't onbewoende eilaandjen Illes Medes veur de kus van de Costa Brava.
  • centraal: Corsica, Sardinië, Sicilië, Malta en Djerba
  • in 't osen; Kreta, Rodos en Cyprus

[bewark] Lanen

Lanen dee an de Middellaanse Zee liggen bin:

[bewark] Revieren

De Niel is vereweg de grootste revier dee uutmond in de Middellaanse Zee. Alle aandere grotere revieren (langer as 400 kilometer) dee in de Middellaanse Zee uutmonden, ontspringen in Europa. Van west naor oost bin 't: de Ebro, de Rhône, de Tiber, de Po, de Adige (Etsch) en de Maritsa (Evros).

[bewark] Middellaanse-Zeeklimaot

't Middellaanse-Zeeklimaot wonnen oek wel Mediterraan klimaot eneumd. De term Middellaanse-Zeeklimaot verwies naor 't klimaot in lanen rond de Middellaanse Zee. De grote, relatief warme, waotermassa is van grote invleud op de lanen rondumme de Middellaanse Zee. De noordelijk elegen lanen bin daordeur relatief warm (Mediterraan klimaot), de zudelijke lanen relatief koel. De zoemers bin warm en de wienters, waorin de meeste règenval plaosvien, bin zach. 't Mediterraan klimaot maak onderdeel uut van 't subtropische klimaotgebied.